તામિલનાડુમાં ફરી ડીએમકે માટે તક ઊભી થઈ છે ત્યારે રાષ્ટ્રીય સ્તરે તેની અસર નકારી ના શકાય. યાદ રાખો કે છેલ્લે ભાજપની આગેવાની હેઠળની એનડીએ સરકારે વિશ્વાસનો મત જીત્યો ત્યારે 325માંથી 39 સાંસદો એઆઇએડીએમકેના હતા. તેને બાદ કરો તો સરકાર પાસે 286 સભ્યો જ બચ્યા હતા. ડીએમકે હવે સપાટો બોલાવે અને 41માંથી મહત્તમ બેઠકો જીતી ત્યારે કેન્દ્રમાં કોઈ પણ સરકાર બને સ્ટાલિનનો ટેકો લેવો પડશે. મહારાષ્ટ્રમાં એનસીપી-કોંગ્રેસનું ગઠબંધન સ્પષ્ટ છે એટલે અહીંથી ટેકો નક્કી છે. દિલ્હીમાં માત્ર સાત બેઠકો છે, તેથી તેના ટેકાથી ફરક પડવાનો નથી. હવે રહ્યું કોલકાતા – તો તેના ટેકાની પણ જરૂર દિલ્હીમાં પડશે.